Honne-Hemel: Oubaas | Resensies
Honne-Hemel: Oubaas: Hooffoto's
4.9 uit 5van 21 resensies vir Honne-Hemel: Oubaas
Anja P - Nov 2019
Hemels, puik en uniek!
Baie besonderse verblyf met ekstra liefde aanmekaar gesit en die uitsig en ruimte vir kinders om te ontdek en speel.
Binnebraai met ronde tafel voor was ideaal vir die koue weer. Warm lakens op beddens was 'n baie lekker plus. Gerieflik en lekker groot.
Philip O - Feb 2019
Om jou stilte te vind en weer die aarde te waardeer wat jou Skepper vir jou gemaak het. Hierdie stukkie hemel laat jou weer besef wat dit is om mens te wees.
Lekker gebly maar kan vervelig raak.
Die verblyf is netjies en alles is daar wat nodig is. Vat maar extra toiletpapier saam want die verblyf word nie gediens gedurende die tyd nie. Kan gebeur dat daar geen TV is nie.
Santie K - Sep 2018
Die verblyf was 5-ster en word hoogs aanbeveel.
As jy op Hondeklipbaai wil vertoef, hoef jy nie verder as Honnehemel te soek nie. Die huis het 'n pragtige uitsig, is absoluut volledig toegerus, bring net kos en drank. 'n Mens voel baie veilig, selfs om alleen langs see te stap. Die dorpie is rêrig afgeleë en as stilte en rus jou wens is, is dit jou plek. Lia het ons baie tuis laat voel en die beskuit was 'n heerlike bonus, baie dankie. Ons sal definitief in die toekoms weer hier wil bly.
Yolande N - Jul 2018
Dit was so 'n lekker ervaring om na jare weer die dorpie te besoek. Lekker ou herinneringe en weer nuwes gemaak in Lia en Koos se oulike seehuisie. Baie dankie vir die hartlike ontvangs en julle gasvryheid. Dit het alle verwagtinge oortref. Ons sal definitief weer kom kuier.
Eugene A - Jul 2018
Pragtige huis weg van die huis af.
Hierdie is 'n baie mooi woning, 'n huis weg van die huis met 'n pragtige uitsig oor die see. Hondeklipbaai se gemeenskap is ook baie vriendelik en rustig. 'n Mens kan sien dat die eienaars baie liefde in hierdie huis ingesit het met 'n groot gevoel van rustigheid en veiligheid en baie mooi en prakties gemeubileerd met 'n volle toegeruste kombuis. Siende dit winterstemperature was, was dit baie koud in Hondeklipbaai, maar die huis is so uitgerus dat niemand vir 'n oomblik onderdaks gebibber het van die koue nie! Die eienaars is baie vriendelik en tegemoedkomend! Ons kinders het dit ook vreeslik geniet en lekker geslaap met hul elektriese komberse en veilig gebaljaar in die groot erf. Ons sal definitief hierdie stukkie hemel aanbeveel en ons hoop om self ook weer binnekort terug te keer daarheen.
Eienaars was baie aangenaam en huis was ten volle toegerus vir wat ons nodig gehad het.
Evonne N - Jul 2017
Die elektriese komberse op die bed, was diep lekker, en see view awesome!
Fantastiese 2 dae op Hondeklipbaai gehad, ten spyte van 2 pap wiele sal ek vir seker weer Hondeklipbaai besoek. Ek sal met nog vriende wil gaan en ook ons fietse en stapsakke wil saamvat! Dis die ver ry en grondpad werd! Dop en Kreef Restaurant se vis en kreef was vars en diens tops, en see view is natuurlik bo-aan lys.
Pragtige plek, goed toegerus met als wat ons kon nodig kry.
Rentia B - Jan 2017
Lia Viviers kan volpunte kry vir die manier wat sy die huis inrig. Sy maak voorsiening vir alles. Dit was heerlik om in so 'n goed versorgde huis te kon bly.
Honne-Hemel: Oubaas's terugvoer
Baie dankie vir die positiewe terugvoering, dit word opreg waardeer. My dank aan Linda Fortuin, my getroue helper, sonder haar sou ek dit nie kon doen nie.
Tom L - Sep 2016
Baie mooi huis en uitsig en het baie lekker gekuier en gebly.
Volledige huis. Goeie waarde vir geld. Netjies, mooi uitsig en geriewe. Vriendelike eienaars. Ek kan dit aanbeveel.
Coleen K - Jul 2016
As jy wil wegkom van als en almal en jou voete wil vind (en tien teen een nooit weer teruggaan huis toe nie) is hierdie die perfekte plek. Honne-Hemel is waarlik hemel op aarde. Ons het heerlik gebly en nuwe dinge geleer. Ons het maar met swaar harte huis toe vertrek. Gasvryheid is uit die boonste rakke. Alles wat jy van 'n selfsorg-eenheid verlang en nog meer sal jy daar kry. Dis skoon en netjies en lekker ingerig. Ons beplan al aan die volgende vakansie. Baie dankie aan die eienaars vir al die moeite.
Petrus D - Des 2015
As mens wil wegbreek van almal en alles en net weer jou batterye wil herlaai is Honne-Hemel net die plek.
Baie dankie vir positiewe terugvoer - sit sommer n huppel in my stap! Ek moet ook darem my "rating " van ons gaste gee: 99% vir bedagsame, vriendelike, netjiese gaste wat ons huisie besoek - kan nie vir beter vra nie.
Andre M - Sep 2015
Heerlike verblyf. Aangename eienaars.
Huis baie aangenaam en goed toegerus (pasop net vir trappie na sitkamer). Geriewe en uitsig kan nie beter nie. Net jammer ons tydjie was so kort - het ten minste 5 dae nodig. Ons het Hondeklipbaai gekies as sentrale bestemming om blomme te gaan kyk in Skilpadpark - maar die blomme was so pragtig rondom Hondeklipbaai dat dit nie nodig was om na Skilpadpark te reis om te gaan kyk nie. Ry net langs die kus af in die rigting van Groenriviermond en daar is oorgenoeg om te sien en te waardeer.
Martin M - Jan 2015
Die huis is baie goed toegerus en kyk uit oor die see.
Heerlike lapa wat ook op die see uitkyk. Die eienaars is baie vriendelik en behulpsaam en sal geen moeite ontsien om 'n mens se verblyf aangenaam te maak nie. Die erf is omhein so 'n mens kan jou hondjie saamvat.
Lia en haar man was werklik interessante mense om te ontmoet. Hulle het ons dadelik laat welkom voel en ons gerus gestel. Dit is rustig en stil. Dit is 'n plek waar jy net kan stap en rustig vat. Dit sal beter wees as jy met 'n 4x4 daarnatoe ry. Die grond pad is lank en met tye baie sleg. Ek kan met 'n geruste hart se dit was baie lekker daar en beslis die geld werd.
Magda V - Okt 2014
Nie net hemel vir honne! Ons het vir 3 aande gebly en het dit verskriklik geniet.
Die huis was baie netjies en daar was sowaar alles wat jy kon nodig kry! Die matrasse op die beddens was puik en nie dun spons goeters nie! Die sitkamer banke was baie gerieflik en nie reeds voos gesit nie! Die braaiers was mooi skoon! Die erf ook baie netjies. Die ligging van die huis is ook perfek. Ons het ook die voëlbad in die voortuin baie geniet. Dit was so lekker om die hele dorpie plat te stap en vele onvergeetlike stories raak te loop. Was baie spyt toe ons moes ry en nie langer kon bly nie! Julle sien ons beslis weer!
Bennie H - Aug 2014
Baie skoon, netjiese, gerieflike en rustige verblyf! Die mooi uitsig is 'n bonus!
Koos en Lia se gasvryheid het die kuiertjie soveel lekkerder gemaak!
Yolande B - Mei 2014
Die uitsig is ongelooflik. Die huis het alles en nog meer wat jy sou nodig hê, en die mense is mense-mense!
A lovely braai area with sea view.
The owner was extremely helpful and washed our clothes at no extra charge as the washing machine was broken. The braai area is stunning and even has an outside toilet and sink. A minor complaint was that DStv was not working. We had a most enjoyable stay and will be back.
Adres: Hoofweg 15 , Hondeklipbaai, 8222, Noord-Kaap
https://d288tngog90ix0.cloudfront.net/AAEAAQAAAAAAAAAAAAAAJDgxYWZlZWY1LTQ5OGUtNDVhOS04YTIzLWM1YWIzOWM2OTczMw?w=1440&h=960&fit=crop&auto=format Vanaf R950 per nag (plek vir 6) 21 5 1 5 15 Main Road Hondeklipbaai 8222 Noord-Kaap 086 999 0018 14:00-17:00 09:00 -30.316117382531 17.277567386627